./data/phi0474/phi057/phi0474.phi057.perseus-lat1.xml
M. Tullius Cicero
valde me Athenae delectarunt urbe dumtaxat et urbis ornamento et hominum amore in       te et in nos quadam benevolentia; †sed multum ea philosophia sursum       deorsum†, si quidem est in Aristo, apud quem eram  nam       Xenonem tuum vel nostrum potius Quinto concesseram, et tamen       propter vicinitatem  totos dies simul eramus  tu velim cum primum       poteris tua consilia ad me scribas, ut sciam quid agas, ubi quoque tempore, maxime quando Romae futurus sis